OzLabs/hebrew-wiki-articles huggingface dataset:
טירן פורפיקטוס

טירן זנב-סנונית בתעופה.
טירן פורפיקטוס או טירן זנב-סנונית (שם מדעי: Tyrannus forficatus) היא מין ציפור שיר ממשפחת הטירניים החיה בדרום ארצות הברית, מקסיקו ובאמריקה המרכזית. הוא תואר למדע ב-1789 בידי החוקר הגרמני יוהאן פרידריך גמלין.

הטירן הוא עוף דומה מעט לקיכלי או חנקן ממוצא אמריקני והוא מגיע לאורך של 38 עד 40 ס"מ בזכרים שלהם זנב ארוך ביותר, בעוד הנקבות קצרות בהרבה, זנבן קצר ב-30% משל הזכרים. מוטת הכנפיים שלהם מגיע לאורך 15 ס"מ ומשקלם עד 43 גרם. צבע הטירן אפור בהיר מלמעלה וחלקו התחתון בהיר עם צידיים בגוון ורוד-סלמון והכנפיים והזנב הארוכים אפורים כהים כשקצוות הזנב לבנים עם קצוות שחורים בולטים. הם בעלי ראשים גדולים, עם מקור ועיניים שחורים ומאופיינים בעיקר בזנבם הארוך והמפוצל.

טירן זה הוא שוכן של אזורים פתוחים בדרום אמריקה הצפונית ובאמריקה המרכזית. תפוצתו היא באזורי בתה שונים שלצידיהם עצים פזורים והוא מצוי גם באזורים יבשים. הוא נראה בעיקר בטקסס, אוקלהומה, קנזס, החלקים המערביים של לואיזיאנה, ארקנסו ומיזורי ומזרחה לניו מקסיקו ולצפון-מזרח מקסיקו. לעיתים הם נמצאים גם צפונה יותר, עד לדרום קנדה ומזרחה יותר עד לפלורידה ואיי הודו המערבית וכן לעיתים הם חוצים את תעלת פנמה דרומה לאמריקה הדרומית. הם מעופפים בקבוצות שלעיתים מכילות מעל 1,000 פרטים.

הטירן הוא אוכל חרקים מובהק המתבסס על חרקים מעופפים כמו חגבאים, זבובים טורפים ושפיריות, שהוא תופס באוויר. בחורף הוא מגוון גם בפירות יער.

הטירן מקנן על עצים גבוהים, שיחים ולפעמים גם עמודי טלפון בערים. הוא מאוד טריטוריאלי ויתקוף מסיגי גבול ואפילו עופות דורסים שיתקרבו לקינו. בקן הנקבה מטילה שלוש עד שש ביצים, ודוגרת עליהן כחודש עד הבקיעה. שני בני הזוג מטפלים בגוזלים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1789
קטגוריה:טירניים
קטגוריה:מקסיקו: עופות
צפרדע שעירה

צפרדע שעירה (שם מדעי: Trichobatrachus robustus) היא מין של צפרדע מוזרה ממשפחת הארטרולפתיים ותת-משפחת האסטילוסטרניים, החיה בטבע במרכז אפריקה והיא המין היחיד בסוגה.

==מאפיינים==
הצפרדע מגיעה לאורך של 10 עד 13 ס"מ בזכרים, בעוד הנקבות מגיעות לאורך 8 עד 11 ס"מ. הצפרדע בעלת ראש עבה ועיניים גדולות והחוטם קצר. היא בעלת רגליים עבות עליהם גדל ציפוי על עור הדרמיס, בעל דמיון לשיער של יונקים, אם כי שונה במבנהו. שערות אלה גדלים החל משלב הראשן לאורך הירכיים והרגליים. למרות שלא ברור לחלוטין מה תפקידם ייתכן שהם משמשים כזימים חיצוניים, המגדילים את שטח הפנים של הצפרדע לצורך ספיגת חמצן מומס במים, דבר שימושי שכן הזכר שומר על הביצים במשך תקופה ממושכת מתחת למים.

הצפרדע חיה לרוב על היבשה למעט בעונת הרבייה והראשנים גדלים בין סלעים בנחלים. הראשנים שריריים יחסית וטורפים מגיל צעיר, כשמתפתחות להם שורות שיניים מחודדות. בעודם צעירים הם ניזונים מחסרי חוליות מימיים שונים והמבוגרים ניזונים מחשופיות, רבי-רגליים, עכבישים, חיפושיות וחגבים שהם תופסים בלשונם הדביקה.

לצפרדע ישנם טפרים נשלפות הנשלפות דרך העור, אותם היא יכולה לשלוף להגנה אם היא נתפסת. עם זאת בדיקה של המבנה שלהם מברר שהם אינם טפרים אמיתיים והם עשויות מעצם ולא מקרטין, כך שכנראה הצפרדע שוברת את עצמות הבוהן לשליפתם. בנוסף בכפות הצפרדע ישנו גוש עצמות גרמי עשוי ברקמה, אשר מעוגן לטופר וגם הוא יכול להישבר ולחדור החוצה, מה שגורם לצפרדע להרתיע בכאב טורפים האוחזים בה. חוקרים מעריכים שיש לצפרדע גם רגנרציה לאותם עצמות שנפגעות בדרך התגוננות מוזרה זו שאין לה אח ורע בעולם החי. חוקרים אחרים סוברים שמבנה זה עוזר לצפרדע להיאחז בסלעים כדי לטפס.

==תפוצה ושימור==
הצפרדע מצויה בטבע במרכז אפריקה שבקמרון, הרפובליקה הדמוקרטית של קונגו, גינאה המשוונית, גבון, ניגריה ואנגולה, סביב נהרות מהירים בקרבת יערות ובשטחים חקלאיים לחים.

מצב שימור הצפרדע הוא "ללא חשש", אף שהיא יכולה להיפגע מאובדן בתי גידול, זיהום, ציד אנושי למזון ולמטרות נוספות (כששבט הבנטו של אנשי בקוסי מאמינים שהצפרדע יכולה לגרום לפוריות של זוגות עקרים) ולעיתים גם לסחר בחיות מחמד ואולי היא נפגעת גם מפטריית הכיטרידיומיקוסיס הטפילה. מספר אוכלוסיות שלה מצטמצמות בטבע, אך היא אינה נחשבת למאוימת באופן כללי.

==קישורים חיצוניים==

== הערות שוליים ==

קטגוריה:טקסונים שתוארו בידי ז'ורז' אלבר בולנז'ר
קטגוריה:בעלי חיים שתוארו ב-1900
קטגוריה:ארטרולפתיים
קטגוריה:דו-חיים יחידים בסוגם
קטגוריה:מרכז אפריקה: דו-חיים
אברהם מעודד

מימין לשמאל: [[ציון דגמי, מוצי ליאון ואברהם מעודד לפני משחק (1970)]]
אברהם ("כושי") מעודד (5 בפברואר 1944 יפו, פלשתינה-א"י – 30 בספטמבר 1987, חולון, ישראל) היה כדורגלן ישראלי, אשר שיחק לרוב בעמדת הקיצוני הימני ומזוהה עם קבוצת מכבי יפו.

==קורות חייו==
אברהם מעודד נולד ביפו ב-1944, והתגורר בסמוך למגרשה הביתי של מכבי יפו "מגרש הפחים". ב-1954 הצטרף לקבוצת הילדים של מכבי יפו ביחד עם חברי ילדותו בלפור גולדברג ודיקו הרה. באותו המחזור שיחק עמם מוצי ליאון. משחקו הראשון בשורות קבוצת הבוגרים נערך ב-21 באוקטובר 1962, במהלך עונת 1962/1963 בליגה הלאומית. מכבי יפו ניצחה את מכבי חיפה 4–2 ומעודד כבש את שער הבכורה שלו בליגה הלאומית במשחק זה. ביוני 1963 הצטרף למסעה של הקבוצה לליון אשר בצרפת והשתתף במשחקי מכבי אירופה בהם זכתה יפו בטורניר הכדורגל. בעונת 1963/1964 בליגה הלאומית תחת המאמן נוטקו ולב סיימה הקבוצה כסגנית אלופת ישראל בכדורגל.

מעודד שיחק בשורות מכבי יפו עד לסיום עונת 1966/1968 בליגה הלאומית "העונה הארוכה" ובסיומה עבר לשחק בקבוצת שמשון תל אביב. מעודד שיחק עונה אחת בשורות שמשון תל אביב ובמהלכה השתתף בשני משחקי ליגה, ובסיומה של העונה שב לקבוצת נעוריו מכבי יפו. בעונת 1969/1970 בליגה הלאומית שיחק בשורות יפו והשתתף ב-4 משחקי ליגה. מכבי יפו אשר אומנה על ידי איינשטיין קליש ירדה בסיום העונה לליגה השנייה, ובסיומה פרש מעודד ממשחק פעיל. בין השנים 1971–1973 אימן אברהם מעודד את קבוצות הנערים במכבי יפו ועם חניכיו נמנה אלי שכטר.

לאחר פרישתו מעולם הכדורגל ניהל מעודד אולם סנוקר ובהמשך ניהל חנות רהיטים שנקראה "מרפדיית כושי" בדרום תל אביב. מעודד התגורר בחולון. ב-30 בספטמבר 1987 חש ברע והובהל לבית החולים וולפסון, ובבית החולים לקה בדום לב והלך לעולמו. הובא למנוחות בבית העלמין הדרום. מעודד היה נשוי פעמיים. מנישואיו הראשונים היה אב לבת ומנישואיו השניים היה אב לבן ולבת. בנו [https://gravez.me/deceased/9198FDE6-13F5-482C-A6A2-BD2FD5EA656F טל מעודד] הלך לעולמו ב-1994 ממחלה ממארת.

==הישגים==
;מכבי יפו
* משחקי מכבי אירופה, ליון, 1963: מדליית זהב

* סגנית אלופת ישראל: 1963/1964

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* 
* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני שמשון תל אביב
קטגוריה:אישים הקבורים בבית העלמין הדרום
קטגוריה:ישראלים שנולדו ב-1944
קטגוריה:ישראלים שנפטרו ב-1987
צופית סווימנגה

צופית סווימנגה (שם מדעי: Cinnyris sovimanga) היא מין של עוף מהסוג צופית ממשפחת הצופיתיים החיה בטבע באיי האוקיינוס ההודי בעיקר במדגסקר, איי גלורייז, איי סיישל ואלדברה.

צופית זו לצד המינים Cisticola cherina ו-Zosterops maderaspatanus היא מהנפוצות ביותר מהעופות בתחומי מחייתן.

==תיאור==
הצופית היא ציפור קטנה יחסית באורך של 10 ס"מ בקירוב ובעלת מוטת כנפיים של עד 13 ס"מ. הצופית בעלת מקור מעוקל וכהה המותאם ליניקת צוף מפרחים. צבע הזכרים כחול-מתכתי עם חזה כהה ופס אדום על הצידיים לצד כתם צהוב מאחורי הגרון, בעוד הבטן בעלת פלומת ניצית לבנה. הנקבות לעומתם אפורות דהויות עם בטן וחזה בהירים. ישנם מספר הבדלים בין התת-מינים, כאשר לפרטים שונים גוונים עזים יותר.

תפוצת הצופית נרחבת לאורך תפוצתה בתי יערות גשם, מורדות הרים טרופיים ועד לביצות מנגרובים ושיחיות וכן בפארקים וגנים שונים. מזונם העיקרי הוא מצוף פרחים אך הם גם תופסים חרקים ועכבישים. לצופיות יש מעט טורפים וקיניהם חבויים ביותר בצמחייה להגנה.

הקן עשוי מצמחייה רכה או מסיבים של עצי קוקוס ולעיתים מקננים בין אלמוגים מתים על החוף. בתוך הקן הנקבה מטילה שתי ביצים עליהם היא דוגרת כ-13 עד 14 ימים עד הבקיעה. שני ההורים מטפלים בגוזליהם.

== קישורים חיצוניים ==

==הערות שוליים==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:צופיתיים
קטגוריה:סיישל: עופות
קטגוריה:מדגסקר: עופות
נזק (סדרת טלוויזיה)

נזק (באנגלית: Bad Dog, בתרגום חופשי: כלב רע) היא סדרת טלוויזיה מונפשת שהופקה על ידי CinéGroupe ו-Saban Entertainment עבור רשתות Teletoon ו-Fox Family Channel, ששודרה לראשונה בערוץ Teletoon ב-1 במרץ 1999.<ref></ref>

הסדרה נוצרה בהשראת שומר המסך "Bad Dog" של תוכנת After Dark.<ref></ref> לשני הכלבים מראה דומה, ו"הכלב הרע" של הסדרה נקרא בארקלי, רפרנס סביר לחברת "בארקלי סיסטמס", יוצרי After Dark.<ref></ref>

בישראל, דמות הכלב נקרא בשם "נזק" והוא ניתן על ידי צופי הערוץ Fox Kids.

מבחינה בינלאומית, הסדרה שודרה בערוץ Fox Kids (שנודע מאוחר יותר בשם ג'טיקס), ושודרה לאחרונה מחדש בשנת 2011 בערוץ דיסני בהולנד. בישראל הסדרה שודרה בערוץ Fox Kids בשנת 2001.

== תקציר העלילה ==
הסדרה התמקדה במשפחת פוטנסקי וכלבם נזק (באנגלית: בארקלי). מוטיב חוזר בסדרה היה שבכל פעם שאומרים לנזק שהוא כלב רע, הוא היה קופא ומעמיד פנים שהוא מת עד שמישהו אמר לו שהוא כלב טוב. <ref></ref>

== דמויות ==
* נזק (באנגלית: בארקלי "בארקי"): הכלב הלא כל כך נורמלי בבעלות משפחת פוטנסקי שאוהב לעשות הרפתקאות ותמיד מסבך את כולם בצרות. <ref></ref> נראה שיש לו כפייה לציית לכל פקודה שהוא שומע, כולל אלה שלא ניתנו לו. בתור מוטיב חוזר, הוא מתעלף כשהוא שומע את המילים כלב רע ומתעורר כשהוא שומע את המילים כלב טוב .
* "ויק הקטן" פוטנסקי: הבן הצעיר של פוטנסקי. הוא אוהב מאוד את נזק.
* פנלופה פוטנסקי: הבת היחידה של פוטנסקי. היא אוהבת את היופי שלה, וגם נראה שיש לה נטייה לתיאטרון.
* טרבור פוטנסקי: הבן הבכור הגאון שנכנס בקלות לפאניקה עם אהבה לשחק שח. הוא מרכיב משקפיים. יש לו גם כמות גדולה של אלרגיות ופוביות.
* מר פוטנסקי: אביהים של ויק, פנלופה וטרבור והבעלים של נזק. מר פוטנסקי הוא ממציא שבבעלותו עסק שנקרא "הראש של פוטנסקי", אולם כל ההמצאות שלו פוגעות בתוצאות הרות אסון.
* גברת פוטנסקי: אמם של ויק, פנלופה וטרבור והבעלים של נזק. גברת פוטנסקי היא פסיכיאטרית שמשרדה ממוקם בביתה.
* סבא פוטנסקי: הזקן במשפחת פוטנסקי. היה פעם אסטרונאוט, הוא אוהב לצפות בתוכניות הקשורות לחלל בטלוויזיה ולעיתים קרובות טועה בשם של כולם.
* לסטר ג'ונסון: שכן של משפחת פוטנסקי שאוהב את החתולה שלו ספיישל, אבל שונא את נזק ולעיתים קרובות קורא לו "כלב מפלצת".
* ספיישל: החתולה של לסטר ג'ונסון, שבדרך כלל לא זזה ולעיתים קרובות נזק חיפש אותה.
* גברת סימפקינס: מטופלת תדירה של גברת פוטנסקי, שיש לו פוביה כמעט מכל דבר; עם זאת, נראה שהפוביה העיקרית שלה היא מכלבים.

== מדבבים ==
* הארווי אטקין בתפקיד מר פוטנסקי
* שילה מקארתי בתפקיד גברת פוטנסקי
* ג'ון סטוקר בתור סבא פוטנסקי
* אמילי-קלייר בארלו בתור פנלופה פוטנסקי / פריסילה דוגמנית העל
* טרייסי מור בתפקיד ויק פוטנסקי
* רוברט סמית' בתור טרבור פוטנסקי
* ג'יימס רנקין
* רון רובין
* ריצ'רד בינסלי בתור The-Rat-Away-3000
* דון פרנקס
* פיליפ וויליאמס בתור בארי ליטל
* מייקל הול בתור פרופסור פירלס

=== מדבבים בעברית ===
הגרסה העברית הופקה על ידי רעות סמדר ובוימה על ידי גדי לוי באולפני תומיתות.
*רון דרויאן
*נטע שחר
*גדי לוי
*יונתן גלעד
*רעות יהב
*אריאל שמיר
*שגית שמיר
*דן שצברג
*זהר סדן
*אסף אבידן
*אורית גנור
*נעם כהן

== קישורים חיצוניים ==

* 

== הערות שוליים ==

קטגוריה:תוכניות טלוויזיה באנגלית
קטגוריה:פוקס קידס: תוכניות וסדרות
קטגוריה:כלבים בדיוניים
קטגוריה:סדרות הנפשה קנדיות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות קומדיה אמריקאיות
קטגוריה:סבן אנטרטיינמנט: תוכניות וסדרות
ספר לילדייך

ספר לילדייך - ספר על השואה באירופה 1939-1945 הוא ספר מחקר על השואה ותקופת הנציונל-סוציאליזם שיצא לראשונה ב-1998 בשפה השוודית. הספר, שנכתב על ידי סטפן ברוכפלד ופול א. לוין, משמש ביותר מעשרים מדינות כחלק מהמאמץ שלהם לחנך על השואה. הוא משמש לרוב על ידי מורים ותלמידים מחטיבת הביניים ועד לסמינרים לתולדות השואה וללימודי רצח עם.<ref>Programme for Holocaust and Genocide Studies, Uppsala (2007). ", 1998-2007, Accomplishments and Goals".</ref> הספר פורסם במקור בשוודית ותורגם לשפות רבות.<ref>Conference Series (2001–2004). Stockholms Internationella Forum (2000–Statsrådsberedningen Stockholm. Stockholms Internationella. p. 5.</ref>

=== הרקע לכתיבת הספר ===
הספר הוזמן על ידי ממשלת שוודיה כחלק מקמפיין חינוכי לאומי ללמד אזרחים שוודים על השואה. זה היה הפרויקט הגדול הראשון שיזם ראש ממשלת שוודיה לשעבר Göran Persson בשנת 1997. במהלך דיון פרלמנטרי ביוני 1997, יזם פרסון מסע הסברה על השואה, כולל מה באמת קרה ואיזה ערכים ועמדות הובילו אליה. הפרויקט קיבל את השם "היסטוריה חיה".<ref>Lange, Anders; Lööw, Heléne; Bruchfeld, Stépane; Hedlund, Ebba (1997). Exposure to ethnic and politically related threats, etc., the spread of racist and anti-racist propaganda as well as attitudes towards democracy etc. among school students. Stockholm: Center for Immigration Research.</ref>

=== תוכן הספר ===
כותרתהספר מבוססת על ציטוט מספר ספר יואל, פרק א', פסוקים ב' וג' "שִׁמְעוּ־זֹאת֙ הַזְּקֵנִ֔ים וְהַֽאֲזִ֔ינוּ כֹּ֖ל יֽוֹשְׁבֵ֣י הָאָ֑רֶץ הֶהָ֤יְתָה זֹּאת֙ בִּֽימֵיכֶ֔ם וְאִ֖ם בִּימֵ֥י אֲבֹֽתֵיכֶֽם׃ עָלֶ֖יהָ לִבְנֵיכֶ֣ם סַפֵּ֑רוּ וּבְנֵיכֶם֙ לִבְנֵיהֶ֔ם וּבְנֵיהֶ֖ם לְד֥וֹר אַחֵֽר" הכותרת מספרת על המטרה, שהיא לסייע להורים לדון בשואה עם ילדיהם. הספר מציג עובדות על השואה ומנסה להסביר כיצד היא התרחשה. גם בצורה כרונולוגית וגם באופן נושאי.

==קישורים חיצוניים==

* [https://www.levandehistoria.se/sites/default/files/material_file/om-detta-ma-ni-beratta-engelska.pdf כל הספר] באנגלית 
* [https://www.government.se/contentassets/66bc8f513e67474e96ad70c519d4ad1a/the-stockholm-international-forum-conferences-2000-2004 הספר] כפי שהוצג בכנס בינלאומי בסטוקהולם.

== הערות שוליים ==

קטגוריה:ספרים על השואה
נבחרת בוסניה והרצגובינה בכדורסל נשים

נבחרת בוסניה והרצגובינה בכדורסל נשים היא קבוצת כדורסל הנשים הלאומית של בוסניה והרצגובינה. הישגי השיא של הנבחרת, מאז הוקמה בשנת 1992 (שנת עצמאות המדינה), הם המקום ה־12 (האחרון) בגביע העולם בכדורסל נשים 2022 והמקום החמישי באליפות אירופה בכדורסל נשים 2021.

==קישורים חיצוניים==
* 
* [http://www.fiba.basketball/federation/Bosnia-and-Herzegovina FIBA profile נתונים מאתר פיב"א]

==הערות שוליים==

בוסניה והרצגובינה
קטגוריה:בוסניה והרצגובינה: כדורסל
קופזנית מתזת

קופזנית מתזת (שם מדעי: Copella arnoldi) הוא מין של דג מים מתוקים ממשפחת העפרורוניים החי בטבע באמריקה הדרומית. השם הספציפי ניתן ב-1912 להוקרת חוקר הדגים הגרמני יוהאן פול ארנולד , אשר חקר ותיאר דג זה.

==תיאור==
דג זה נפוץ באמריקה הטרופית בנהרות גדולים כמו האורינוקו, האמזונאס ויובליהם ועוד נהרות קטנים וכמו דגים נוספים לעיתים הוא עולה במעלה יערות מוצפים לחפש מזון. הדג מצוי גם בביצות, נחלים רדודים ובמי נהרות שחורים. עם זאת, הוא מתרחק ממים מליחים.

זהו דג קטן מאוד שאורכו רק 3 עד 4 ס"מ. הוא בעל מבנה דק דמוי-עיפרון ובעל חוטם ולסתות דקות ומופנות מעט כלפי מעלה, בעל שיניים מחודדות ובעל עצמות לסת מפותלות כמו האות S. הנחיריים מופרדות זו מזו בידי רכס עור. הוא בעל סנפיר גב כתום כהה, בעל פס כהה מתחת לעין. צבע הגוף חם-כתום והסנפירים כסופים.

דג זה ניזון מהקרקעית, בעיקר מתולעים, סרטנים ועוד חסרי חוליות וכן מחרקים קטנים הנופלים למים. לעיתים הוא צד בזוגות.

==רבייה==
זוג דגים נצמדים לעלים רחבים עם סנפירי האגן שלהם ומזדווגים כ-10 שניות, הנקבה מטילה שש עד עשר ביצים, הזכר מפרה אותן מייד, וזוג הדגים נופל חזרה למים. הביצים מתפתחות על העלים והזכר נשאר להשגיח עליהן ומתיז עליהם מים כדי לשמור על לחותן. הנקבה מטילה כ-100 עד 200 ביצים באותו אופן ואז עוזבת. הביצים בוקעות לאחר כ-36 עד 72 שעות והדגיגים נופלים עם בקיעתם למים.

==קישורים חיצוניים==

* באתר נטפיש

קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:עפרורוניים
קטגוריה:ברזיל: דגי מים מתוקים
קטגוריה:דגי האמזונאס
ויקטור גולובטנקו

ויקטור גולובטנקו (ברומנית: Victor Golovatenco; נולד ב־28 באפריל 1984 בקישינב שבמולדובה) הוא כדורגלן עבר מולדובני ששיחק בעמדת המגן.

== קריירת מועדונים ==
גולובטנקו החל את דרכו כשחקן בוגר במועדונים שריף טירספול וטירספול. בשנים 2007–2016 שיחק בשלושה מועדונים רוסיים: חימקי, קובאן קרסנודאר וסיביר נובוסיבירסק. לאחר מכן שיחק בבלץ, ואז, בשנת 2018, עבר למועדון זימברו קישינב, בו גם הודיע על פרישה מכדורגל.

== קריירה בין־לאומית ==
לגולובטנקו 79 הופעות במדי נבחרת מולדובה, מספר ההופעות השלישי הגבוה ביותר עבור הנבחרת.<ref></ref> הוא שיחק במספר טורנירים בין–לאומיים, בהם: מוקדמות יורו 2008, מוקדמות יורו 2012, מוקדמות מונדיאל 2014, מוקדמות יורו 2016 ומוקדמות מונדיאל 2018.

שלושת שעריו של השחקן במדי הנבחרת הובקעו בשני משחקי ידידות ב־2009. השער הראשון הובקע ב־6 ביוני בניצחון 1–2 על . שני שערים נוספים הובקעו ב־12 באוגוסט בניצחון 1–4 על .

== קישורים חיצוניים ==

== הערות שוליים ==

קטגוריה:כדורגלנים מולדובנים
קטגוריה:מגני כדורגל מולדובנים
קטגוריה:קישינב: כדורגלנים
קטגוריה:כדורגלני שריף טירספול
קטגוריה:כדורגלני חימקי
קטגוריה:כדורגלני קובאן קרסנודאר
קטגוריה:כדורגלני סיביר נובוסיבירסק
קטגוריה:כדורגלני זימברו קישינב
קטגוריה:ספורטאים מולדובנים ברוסיה
קטגוריה:ילידי 1984
הלכתי מהעיר הזאת

"הלכתי מהעיר הזאת" הוא סינגל שהוקלט על-ידי הזמרת והיוצרת הישראלית שי המבר, השיר יצא לאור ב-18 ביוני 2023.

== רקע וכתיבה ==
השיר נכתב והולחן על-ידי שי המבר, והופק על-ידי ניר מימון והמבר.

השיר הוא שיר פופ-אוריינטלי, אשר יצא לרגל הופעתה של המבר בבארבי, לקראת צאתו של אלבום חדש, ולאחר הצלחתו הגדולה של "אלי את לי פריז" - אשר גם עליו עבדה המבר עם ניר מימון ובניהולה של קרן פלס.

לצד שבחים על הקו המוזיקלי הנוכחי של המבר וכן על "הלכתי מהעיר הזאת" בפרט, הועלתה הטענה כי מילותיו של השיר ומשמעותו אינם ברורים<ref></ref>. למרות זאת ובדומה לשיריה הקודמים, התקבל השיר בחיבוק על-ידי תחנות הרדיו הישראליות, והיה בשיאו לשיר ה-8 במצעד השבועי של מדיה פורסט.

== ווידאו קליפ ==
הווידאו קליפ המלא שיצא עבור השיר בוים על-ידי המבר והועלה לערוץ היוטיוב שלה ב-18 ביוני 2023. בהמשך לקו של הקליפים האחרונים ששחררה, גם בקליפ לשיר זה מוצגת המבר כשהיא מסתובבת ברחבי הארץ ומתעדת את סיבוב ההופעות שלה<ref></ref>.

נכון ליוני 2023, מונה הצפיות של הקליפ עומד על כ-23,500<ref></ref>.

== מיקומי שיא ==

== קישורים חיצוניים ==
* [https://www.youtube.com/watch?v=A5dxyYuZx80 סרטון השיר "הלכתי מהעיר הזאת"] באתר יוטיוב

== הערות שוליים ==

2023 06
קטגוריה:שירים בעברית
קטגוריה:סינגלים מ-2023
שאול יחזקאל גרינפלד

מצבת הקבר של רבי שאול יחזקאל גרינפלד
רבי שאול יחזקאל גרינפלד (ה'תקנ"ד – י"ד באדר ה'תר"ט) היה צדיק שהתגורר בעיר ליטשיק שבהונגריה, והתפרסם בעיקר בזכות ספרו מגן שאול.

== ביוגרפיה ==
שאול יחזקאל נולד באיהל לרבי אברהם שלמה, שיכהן כראב"ד בעיר, ולשרה ליפשא בת רבי יהושע העשיל, נינו של רבי העשיל מקרקא.

בצעירותו הוא החל ללמוד בישיבתו של החתם סופר בפרשבורג. אך כאשר רבי משה טייטלבוים בעל ה'ישמח משה', עזב את עירו 'שיניאווה' והגיע להתיישב באיהל, הוא נבחר להצטרף לחבורת הלומדים בבית המדרש של הרבי, ונעשה לתלמידו חביבו.

בשנת ה'תקע"ג נישא למלכה בתו של רבי צבי הירש מזאוואדקא, מצאצאי רבי ישראל בעל שם טוב. סמוך ונראה לנישאיו (בג' בתמוז תקע"ג) כתב לו רבו ה'ישמח משה' מכתב סמיכה, שככל הידוע הוא כתב סמיכה היחידי שכתב. במכתב הוא מפליג בשבחו: "בכל ביתי נאמן הוא... על כן ראוי הוא לאותה איצטלא... לקרותו לכל דבר שבקדושה בשם מורינו רב ר' שאול... ויסמוך משה את ידו עליו, סמיכה בכל כוחו...

עוד בהיותו צעיר לימים נפטר אחיו רבי משה ששימש כסופרו של הישמח משה, ורבי שאול אימץ לביתו את בנו שהיה אך צעיר ממנו ב-15 שנה בלבד, וגידלו כבנו.

במכתב משנת תקע"ט ששלח החתם סופר עבורו ועבור רב נוסף, הוא נמנע מלהשיב לשאלתם, מחמת שאינו רוצה לענות על שאלה מעיר אחרת בה יש רב שיכול לענות, ומוסיף שחושש מהקפדתו של רב העיר ה'ישמח משה'.

כשנעשתה פרנסתו דחוקה, הגיע לרבו הישמח משה בבקשה לקבל היתר לעסוק בשחיטה. הישמח משה נתן בידו מכתב חתום וביקשו לתתו לרבה של אונגוואר רבי צבי הירש הלר. רבי שאול עשה כציוויו, ונסע לאונגוואר, שם השתעשע איתו רבי צבי הלר ימים מספר בדברי תורה. באחד הימים הוא נקרא על ידו, כשהוא מציע לו לקנות אחוזה בעיירה ליטשיק. בעלי האחוזה התסכסו ביניהם, והוא הציע לפתור את הסכסוך על ידי שימכרו את המקום לרבי שאול. ואכן העסקה יצאה לפעול והוא עבר להתגורר בעיירה ליטשיק, שם פעל רבות על מנת לחזק את הדת ולהפיץ תורה.

בפורים שנת ה'תר"ט הוא נפטר, ונקבר בעיר מיהולביץ.

== ספרו ==
בשנת תרל"א פרסם נכדו רבי משה חלק קטן מחידושיו בספר "מגן שאול", בשנת תרצ"ז נדפס ספרו "מגן שאול" עם תוספות של נכדו יצחק אייזיק גרינפלד, אך במהלך השנים הללו רוב החידושים שלו אבדו למרבה הצער.

בשנת תשס"ה יצא לאור הספר "מגן בית שאול", תולדות המגן שאול וילדיו, מאת רבי דוד לייב גרינפלד. חיבור זה יצא לאור בפעם נוספת בשנת תשע"ו בשם "קורות חיי המגן שאול".

== קישורים חיצוניים ==

* 
* 
* 

== הערות שוליים ==

קטגוריה:נפטרים ב-1849
קטגוריה:ילידי 1794
קטגוריה:רבנים הונגרים
קטגוריה:תלמידי החת"ם סופר
קטגוריה:מחברי ספרות תורנית
קפה גונדרה

קפה גוֹנְדְרֶה (בצרפתית: Café Gondrée) הוא בית קפה קטן בעיירה בנוביל שבמחוז קלבאדוס בחבל נורמנדי. בית הקפה ממוקם בגדה המערבית של תעלת קאן, בקצה הצפון מערבי של גשר בנוביל, המכונה גשר פגסוס . הבניין בו שוכן בית הקפה היה אתר הלחימה הראשון במהלך פלישת בעלות הברית לנורמנדי, והבניין הראשון ששוחרר מהכיבוש הגרמני במהלך פלישה זו.

בניין הלבנים האדומות בן שתי הקומות נבנה בסוף המאה ה-19 גשר בנוביל הסמוך היה יעד מרכזי של הדיוויזיה הבריטית המוטסת השישית. יחידת הדאונים של גדוד 2 של הדיוויזיה, הייתה אמורה לנחות בסמוך לו, לקחת את הגשר שלם ולהחזיק בו עד לחבירת הכוחות שנחתו בחוף סוורד. את היחידה הוביל מייג'ור ג'ון הווארד . הווארד ואנשיו עלו על שלושה דאונים. כל שלושת הדאונים, ששוחררו בגובה 8,000 רגל בליל סערה חשוך, הצליחו לבצע נחיתה גסה בשטח, כמעט ישירות על המטרה שלהם. כשהם עזבו את הדאונים השבורים, הם ניהלו קרב אש קצר וקשה שהסתיים בשליטה של הצנחנים הבריטיים על הגשר. שלושה צנחנים בריטיים נכנסו לבית הקפה בשעות הבוקר של ה-6 ביוני 1944, ובכך שחררו אותו<ref>Ambrose, Stephen E. (2003). Pegasus Bridge. London. Simon and Schuster, pp. 96–113</ref><ref></ref><ref name=":0" />.
שברי אחד הדאונים שנחתו בסמוך לגשר. ניתן לראות בקצה השמאלי העליון של התמונה את בניין בית משפחת גונדרה, שם היה והווה בית הקפה.
בזמן האירועים הללו בית הקפה נוהל על ידי ז'ורז' ותרז גונדרה. הם היו מעורבים בהתנגדות הצרפתית, והעבירו מידע על ההגנות סביב הגשר למודיעין הבריטי דרך המחתרת הצרפתית<ref></ref><ref name=":0" />. המידע כלל בין השאר תיאור מפורט של עמדות ההגנה סביב הגשר, לרבות מיקום תותח נ"ט שהוצב במקום רק חודש לפני המבצע, במאי 1944, בעקבות ביקור במקום והוראה של גנרל ארווין רומל. אֵם המשפחה, תרז, הצליחה לאתר את מיקומו המדויק של הנפץ שהיה אמור לפוצץ את הגשר במהלך תקיפה<ref name=":2"></ref>. בני המשפחה היו עדי שמיעה לקרב שהתחולל על הגשר, תוך שהם מסתתרים במרתף הבית<ref name=":2" />. ההשתלטות המוצלחת על הגשר מילאה תפקיד חשוב בהגבלת יעילות התקפות נגד גרמניות בימים ובשבועות שלאחר הפלישה לנורמנדי. עם פטירתם של בני הזוג גונדרה, הבעלות עברה לידי בתם, ארלט גונדרה, שהייתה בת 5 בעת שחרורם<ref></ref>.

לאחר המלחמה הפך בית הקפה לאתר של כבוד עבור הלוחמים שלחמו במערכה בנורמנדי. צנחנים בריטים חוגגים את יום השנה ליום הפלישה (ה-D-Day) בבית הקפה מדי 5 ביוני<ref name=":0"></ref>. קירות בית הקפה מעוטרים בתגי כתף, סמלים גדודיים, מדים ישנים, קסדות ותמונות של מנהיגי המבצע, כמו גם מנהיגי מדינות שונות שביקרו במקום.

ב-5 יוני 1987, הוכרז המקום על ידי משרד התרבות הצרפתי כאתר (מונומנט) היסטורי<ref name=":1" />.

== ראו גם ==
* הפלישה לנורמנדי
* המערכה בנורמנדי
* מבצע דדסטיק

== קישורים חיצוניים ==
* [https://www.gettyimages.ca/photos/pegasus-bridge-cafe-gondree 65 תמונות] של אירועי "יום השנה לפלישה" בקפה גונדרה

== הערות שוליים ==
עוגי דוגי

עוגי דוגי (באנגלית: Wowser, ביפנית: どんどんドメルとロン) היא סדרת אנימה יפנית לילדים בת 52 פרקים, אשר הופקה על ידי Telescreen Japan Inc ו-J.C.Staff בין השנים 1988- 1989. הסדרה מבוססת על קומיקס בלגי בשם "Cubitus". בישראל הסדרה שודרה בדיבוב לעברית בערוץ הילדים ב-1990 ובהמשך בערוץ Fox Kids.

שיר הפתיחה העברי של הסדרה נכתב על ידי זיו סידי ולימור חביב, הולחן על ידי זיו סידי ואבנר חודורוב ובוצע על ידי שיר גוטליב.

==תקציר העלילה==
עוגי דוגי הוא כלב לבן וגדול בעל תיאבון רב וחי עם בעליו הפרופסור. הם גרים ליד דינה, אישה זקנה עם סינר, לינדה ואחיה הקטן בוב וחתול-רע, חתול שחור-לבן אשר הורס את היום של עוגי תוך שהוא מחבל בהמצאותיו של הפרופסור.

== דמויות ==
*עוגי דוגי - כלב גדול ושמן בצבע לבן בעל תיאבון גדול.
*הפרופסור - גאון ממציא המצאות, בעליו של עוגי דוגי.
*חתול-רע - חתול שחור-לבן אשר מציק לעוגי ומחבל בהמצאות של הפרופסור.
*דינה - שכנה זקנה ושתלטנית אשר גרה ליד ביתם של עוגי דוגי והפרופסור.
*לינדה - נערה צעירה ויפה ומושא אהבתם של עוגי דוגי והפרופסור.
*בוב - אחיה הקטן של לינדה.
*השוטר משרוקית - שוטר תנועה אשר אינו מדבר ונוהג להגיב לכל דבר באמצעות המשרוקית שלו שנמצאת בפיו באופן קבוע.

== מדבבים בעברית ==
*רן גואטה - עוגי דוגי
*יהויכין פרידלנדר - הפרופסור
*עידו מוסרי - חתול רע / בוב
*תמר קרוון - לינדה / דינה

== קישורים חיצוניים ==

* 

קטגוריה:סדרות אנימה
קטגוריה:סדרות אנימה משנות ה-1980
קטגוריה:ערוץ הילדים: תוכניות רכש
קטגוריה:פוקס קידס: תוכניות וסדרות
קטגוריה:כלבים בדיוניים
קטגוריה:סדרות טלוויזיה שמבוססות על קומיקס
קטגוריה:סבן אנטרטיינמנט: תוכניות וסדרות
What the Hell Are We Dying For?

"?What the Hell Are We Dying For" (מעוצב: "?WHAT THE HELL ARE WE DYING FOR") הוא שיר של הזמר-יוצר הקנדי שון מנדס. השיר נכתב על ידי מנדס, מייק סבת', בנג'מין וסקוט האריס הופק על ידי מנדס וסבת' ויצא לאור ב-9 ביוני 2023 על ידי חברת התקליטים איילנד רקורדס.

== רקע ==
עם יציאתו ללא התרעה מוקדמת ב-9 ביוני 2023, פרסם מנדס הסבר על פשר השיר: "התחלתי לכתוב את השיר הזה אתמול בבוקר עם החברים שלי בצפון מדינת ניו יורק וסיימתי אותו רק לפני כמה שעות.. הרגשתי כל כך חשוב לי לשתף איתו אתם בזמן אמת." הוא גם הכריז על גיוס תרומות לצלב האדום הקנדי. עטיפת השיר השיר מציגה תמונה של קו הרקיע של ניו יורק שכמעט ולא נראית לעין עקב מעטה עשן מהשריפות הקנדיות ב-2023<ref></ref>.

== קרדיטים ==
* שון מנדס – כתיבת שירים, הפקה
* מייק סבת' – כתיבת שירים, הפקה, תופים
* אדי בנג'מין – כתיבת שירים, גיטרה, בס
* סקוט האריס – כתיבת שירים, פסנתר
* אנדרו מורי - ערבוב
* ג'ון לפורטה - מאסטרינג
* אלכס פייל - הקלטה

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תַאֲרִיך
! scope="col" | פורמט
! scope="col" | תווית
! scope="col" | ביבליוגרפיה
|-
! scope="row" | כללי
| 9 ביוני 2023
|הורדת מוזיקה, הזרמת מדיה
| איילנד רקורדס
| style="text-align:center;" |<ref></ref>
|}

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:סינגלים בהוצאת איילנד רקורדס
אליזבת סטראוט

אליזבת סטראוט (באנגלית: Elizabeth Strout; נולדה ב- 6 בינואר 1956) היא סופרת אמריקאית, ידועה ברומנים ובסיפורים הקצרים שלה. סיפוריה ממוקמים בעיירות קטנות בארצות הברית, והעיירה הבדיונית "שירלי פולס" במדינת מיין משמשת תפאורה לארבעה מתוך תשעת הרומנים שכתבה. 

הגיבורות והגיבורים של סטראוט, שרבים מהם - למשל אוליב קיטרידג' ולוסי בארטון - אפשר לפגוש שוב ושוב בספריה בתקופות שונות, הם לעיתים קרובות דמויות פגומות ואף אקסצנטריות, אך אנושיות ומעוררות חמלה ואהדה. 

== ביוגרפיה ==
אליזבת סטראוט נולד בפורטלנד, מיין, וגדלה בעיירות קטנות במיין ובדורהאם, ניו המפשייר. אביה היה פרופסור למדעים. אִמה הייתה פרופסור לספרות אנגלית ולימדה גם כתיבה בבית ספר תיכון סמוך.<ref name="npr.org"></ref><ref name="MorningNews"></ref>

לאחר שסיימה לימודים לתואר ראשון בספרות אנגלית במכללת בייטס בלואיסטון, מיין, בילתה סטראוט שנה באוקספורד. ב־1982 היא סיימה לימודי משפטים בהצטיינות. לדבריה, היא הייתה "עורכת דין איומה".<ref></ref> בשנה זו היא פרסמה לראשונה סיפור קצר, ובשנים הבאות המשיכה לפרסם סיפורים בכתבי עת שונים בזמן שלימדה ספרות אנגלית בקולג'.

== כתיבתה ==
את הרומן הראשון שלה, איימי ואיזבל (1998), כתבה סטראוט בגיל 42, והוא זכה לשבחי הביקורת, היה לרב מכר ועובד לסרט בכיכובה של אליזבת שו. בשנת 2008 התפרסם ספרה אוליב קיטרידג, אשר הגיע לרשימת רבי המכר של הניו יורק טיימס וזיכה את סטראוט בפרס פוליצר לספרות לשנת 2009. הספר עובד למיני סדרה זוכת פרסי אמי בכיכובה של פרנסס מקדורמנד. ספר זה, ספרה השלישי, הוא אוסף של 13 סיפורים קצרים מקושרים העוסקים באוליב, בבני משפחתה ובדמויות אחרות המתגוררות בעיירת החוף קרוסבי, מיין. לדברי ועדת הפרס, אוליב קיטרידג שופע תובנות עמוקות על המצב האנושי - על שלל הקונפליקטים, הטרגדיות ורגעי האושר הגלומים בו.<ref></ref>

בשנת 2013 פרסמה סטראוט את האחים ברג'ס ובשנת 2016 את הרומן שמי לוסי בארטון. ספר המשך לאוליב קיטרידג, שכותרתו Olive, Again, ראה אור ב־2019. הרומן !Oh William פורסם בשנת 2021 והגיע לרשימה הקצרה של פרס בוקר. סטראוט זכתה בפרס זיגפריד לנץ בשנת 2022.

== ספריה שתורגמו לעברית ==
* איימי ואיזבל, תרגום: בלהה רוזנפלד, הד ארצי 2001.
* אוליב קיטרידג, תרגום: אילה שלו, אופוס 2009.
* שמי לוסי בארטון, תרגום: עידית שורר, משכל 2017.
* האחים ברג'ס, תרגום: עידית שורר, משכל 2019.

==קישורים חיצוניים==

* מידע על [https://merhav.nli.org.il/primo-explore/search?query=any,contains,%22%D7%90%D7%9C%D7%99%D7%96%D7%91%D7%AA%20%D7%A1%D7%98%D7%A8%D7%90%D7%95%D7%98%22&sortby=rank&vid=NLI&lang=iw_IL אליזבת סטראוט] בקטלוג "מרחב" של הספרייה הלאומית
* לוסי בארטון ברשימת [https://www.haaretz.co.il/gallery/literature/2019-12-11/ty-article-magazine/.premium/0000017f-e2b6-d38f-a57f-e6f688090000 עשרת הספרים הטובים של העשור 2020-2010], גילי איזיקוביץ, הארץ 
* [https://www.pulitzer.org/winners/elizabeth-strout אליזבת סטראוט] באתר של פרס פוליצר (אנגלית)
* [https://www.britannica.com/biography/Elizabeth-Strout אליזבת סטראוט] באנציקלופדיה בריטניקה (אנגלית)
* אליזבת סטראוט מקריאה את סיפורה [https://www.newyorker.com/podcast/the-authors-voice/elizabeth-strout-reads-motherless-child Motherless Child] באתר הניו יורקר (אנגלית)

קטגוריה:זוכי פרס פוליצר: סיפורת
קטגוריה:סופרות אמריקאיות
קטגוריה:סופרים אמריקאים
קטגוריה:בוגרי מכללת בייטס
קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
==הערות שוליים==
נקר קמפו

נקר קמפו (שם מדעי: Colaptes campestris) הוא מין עוף ממשפחת הנקריים החי באמריקה הדרומית במדינות: ארגנטינה, פרגוואי, אורוגוואי, בוליביה, ברזיל ובסורינאם.

==תיאור==
אורכו של נקר זה כ30 ס"מ ומשקלו כ-150 גרם בקירוב, כאשר שני הזוויגים דומים במראם, למעט פס אדום מתחת למקור של הזכר בעוד לנקבות הפס שחור. מקור הנקר חזק ומחודד, מותאם לניפוץ נקרות עצים בחבטות עזות. גווניו חומים משורטטים בלבן עם קצוות צהובים כשהחלק התחתון אפרפר בהיר, הזנב כהה והחזה והפנים צהובים. המקור והלחיים אפורים, העיניים שחורות וכיפת הראש והסנטר שחורים. הרגליים אפורות ובדומה לשאר הנקרים בעלי ארבע טפרים המתפצלות קדימה ואחורה כדי לעזור לנקר לטפס אנכית. 

הנקר מצוי בטבע בסביבות פתוחות טרופיות באמריקה הדרומית עד לגובה 1,700 מטר מפני הים בשטחי הפמפס, הפנטנל, הסראדו ויערות פתוחים. הנקר פעיל במשך היום ולרוב מצוי באותם סביבות מחיה בלי לנדוד.

הוא ניזון בין ענפי העצים מחרקים וזחלים שונים ולעיתים גם מפירות. נקרים להוטים במיוחד על נמלים וטרמיטים וההם מנצלים את מקורם כדי לפתוח את קיניהם ואז אוספים אותם בלשונם הארוכה. לעיתים מאספים עד 7 פרטים סמוך לקן טרמיטים אחד.

הנקר מקנן בחללי עצים, סלעים רכים או גדרות, אותם הם מכינים בחבטות מקורם. לפי מחקרים נראה שיש מחלוקות טריטוריאליות רבות בין פרטים, הן בין קבוצות שונות והן בתוכם. הנקבה מטילה 4 עד 5 ביצים. לעיתים נקבות מטילות ביצים בקיני נקרים אחרים מסיבות לא ברורות.

===תת-מינים===
למין זה ישנם 2 תת-מינים המכליאים ביניהם ושניהם נפוצים בדרום-מזרח ברזיל:
* C. c. campestri
* C. c. campestroides

==קישורים חיצוניים==

== הערות שוליים ==

<gallery>
Carpinterocampestrecolaptescampestris.jpg
Campo Flicker - Brazil MG 9124 (16222871528).jpg
Pinheirinho-Represa, Jundiaí - SP, Brazil - panoramio (7).jpg
Campo Flicker (Colaptes campestris) male (27213867114).jpg
Campo Flicker (Colaptes campestris) female ... (48302527867).jpg
</gallery>

קטגוריה:בעלי חיים שתוארו ב-1818
קטגוריה:טקסונים שתוארו בידי לואי-פייר וייו
קטגוריה:נקריים
קטגוריה:פרגוואי: עופות
קטגוריה:אורוגוואי: עופות
טטרה מקסיקנית עיוורת

טטרה מקסיקנית עיוורת (שם מדעי: Astyanax mexicanus) הוא מין של דג גרם ממשפחת החריתיים, החי בדרומה של אמריקה הצפונית ובאמריקה המרכזית במקווי מים מתוקים, לרוב סביב הריו גראנדה ויובליו. היא נפוצה מדרום טקסס, ברחבי מקסיקו ובחלק מאמריקה המרכזית וחלק מהטטרות החיות במערות איבדו את צבעם ואת עיניהם.

לעיתים מתייחסים לטטרות העיוורות כאל תת-מין נפרד אך לדבר אין הוכחות טקסונומיות. בנוסף חלק מהחוקרים מאחדים איתה את המין הקרוב Astyanax jordani, אשר שויך למין בעבר וגם הוא חי במערות ומאבד את צבעו. מין דומה נוסף הוא stygichthys typhlops, אשר איננו קרוב אל הטטרה.

==מאפיינים==
אורכה עד 12 ס"מ. כסופה עם עיניים לבנות ואישון שחור גדול, לסתות קטנות ומותאמות לאכילת מזון קטן, אשר נתפס קרוב לקרקעית והסנפירים קצרים וכסופים. הפרטים החיים במערות איבדו את עיניהם ואת גווניהם וצבעם דהוי יותר ושקוף, למעט מראה הוורידים האדומים שלהם. את הראייה מחליפה מערכת קו הצד המונעת להתנגש בעצמים ומאפשרת לחוש בטורפים.

האוכלוסיות החיות במערות מימיות אינן אחידות. ישנן 30 אוכלוסיות כאלה לאורך מקסיקו, לחלקן מאפיינים של דגים החיים מחוץ למערות והן עוד לא פיתחו את כל המאפיינים הייחודיים, אשר נובעים בעיקר לדגים שהפכו כבר זמן רב לטרוגלוביטים.

חיה במקווי מים חמימים סובטרופיים, אם כי בכמה מערות הטמפרטורות נמוכות יותר. הדג ניזון בעיקר מסרטנים, חרקים ותולעים שהוא מוצא ולעיתים הוא אוכל-כל.

אלו דגים קלים לגידול באקווריום, אשר מסתגלים בהצלחה לתנאי האקווריום למרות עיוורונם. עם זאת לעיתים פרטים בוגרים הופכים למעט אגרסיביים. ניסויים הראו שלהחזקת דגים אלו באקווריום בעלי כיסוי בהיר אין השפעה על התפתחות דש העור שנוצר על עיניהם בזמן שהם גדלים.

==קישורים חיצוניים==

==גלריה==
<gallery mode="packed">
Astyanax mexicanus 01.jpg|טטרת מערות עיוורת
טטרה מקסיקנית Astyanax mexicanus.jpg|טטרה בגן החיות התנכ"י
Blind Cavefish.jpg
Mexican Tetra (Astyanax mexicanus) (2687270083).jpg
Astyanax fasciatus (Mexican blind cavefish) 2 (15099483704).jpg
</gallery>

קטגוריה:חריתיים
קטגוריה:מקסיקו: דגים
קטגוריה:דגי מערות
אומול

אומול או אומול באיקלי (שם מדעי: Coregonus migratorius) היא מין של דג ממשפחת הסלמוניים האנדמי לאגם באיקל שבסיביר והוא מהווה את אחד ענפי הדיג המסחרי העיקרי של האגם. עד 2004, דג זה היה נחשב למין בסכנת הכחדה, אם כי מאז אוכלוסייתו התייצבה. הוא שייך לסוג Coregonus, בו מינים צפוניים קרובים כמו אומול ארקטי (Coregonus autumnalis), שייתכן היה מאבות הדג לפני שהתבודד באגם, אולי לאחר שהיגר מהים דרך נהרות קדומים.

== תיאור ==
דג זה מגיע בטבע לאורך מרבי 56 ס"מ ומשקל של 2.6 ק"ג, אם כי נפוץ יותר באורך 36–38 ס"מ ומשקל של 0.6 עד 0.8 ק"ג. הוא דג בעל מבנה דק ומוארך מעט, עם סנפירים נמוכים וצידי גוף כסופים, כשהגב מעט כהה יותר משאר הגוף. הראש מעוגל עם פה דק ומספר שכבות זימים , האופייניים לדגים פלגיים. הדגים מהאוכלוסיות של הקצה הצפוני של האגם נוטות להיות קטנות יותר.

== התנהגות ==
האומול ניזון בעיקר מזואופלנקטון, דגים קטנים יותר ומאצות כמו Melosira, כאשר הוא ניזון לאורך פני המים באזור הפני המים, אם כי לעיתים יורד גם לקרקעית. לרוב הוא מצוי עד לעומק 345–450 מטרים מתחת פני האגם.

דג זה מותאם למים קרים והוא מאריך ימים יחסית ומגיע לבגרות מינית בגילאים בגילאי חמש עד 15 שנה. כדי להשריץ האומול נודד במעלה מספר נהרות המזינים את האגם והצעירים הבוקעים לרוב באוקטובר נודדים חזרה לאגם. בכל עונת רבייה הדג יכול לייצר 8000 עד 30,000 ביצים.

דג זה הוא מדגי המאכל העיקריים לאורך אגם באיקל וספינות רבות דגות אותו וגם מוכרות אותו למערב, עם חשיבות כלכלית מסוימת. כמו כן הוא נמכר מעושן עבור תיירים המטיילים על מסילת הרכבת הטרנס-סיבירית וכן עבור המקומיים. דג זה מהווה את הבסיס לסלט המקומי Stroganina.

בעבר נידוגו לאורך האגם עד לשנות ה־40 של המאה ה־20, כ־60–80 אלף טון של דגה. עם זאת התרסקות הדגה גרמה לאיסור דיג ב־1969 וב־1974 נפתחה מחדש עם מכסות קפדניות לאחר התאוששות כמה אוכלוסיות. כיום דיג האומול מהווה שני שלישים מהדיג באגם, כאשר מנהלי הדיג המקומי מווסתים את הדיג אם יהיה מופרז מדי ויגרום לקריסה נוספת.

== קישורים חיצוניים ==

קטגוריה:טקסונים שתוארו בידי יוהאן גוטליב גאורגי
קטגוריה:בעלי חיים שתוארו ב-1775
קטגוריה:סלמונאים
קטגוריה:רוסיה: דגי מים מתוקים
קטגוריה:בעלי חיים באגם באיקל
קית' האנטר ג'ספרסון

קית' האנטר ג'ספרסון (באנגלית: Keith Hunter Jesperson; נולד ב-6 באפריל 1955) הוא רוצח סדרתי אמריקאי-קנדי שרצח לפחות שמונה נשים בארצות הברית במהלך שנות ה-90 המוקדמות. הוא נודע כ"רוצח הפרצופים המחייכים" מכיוון שצייר פרצופים מחייכים על מכתביו הרבים ששלח לתקשורת ולרשויות. רבים מקורבנותיו היו עובדי תעשיית המין ואנשים זרים שחלפו בקרבת מקומו מבלי שהיה להם קשר אליו. חניקה היית שיטת הרצח המועדפת עליו, שיטה שבה השתמש לעיתים קרובות כדי להרוג חיות עוד בילדותו.

==קורבנותיו==
כשנמצאה גופת הקורבן הראשון שלו, תשומת הלב התקשורתית הייתה סביב אישה שהודתה בכזב ברצח זה בסיועו של החבר המתעלל שלה. ג'ספרסון נסער מכך שהוא לא זכה לתשומת לב תקשורתית כמוה, צייר פרצוף מחייך על קיר חדר אמבטיה מאות קילומטרים מזירת הפשע וכתב מכתב אנונימי המודה ברצח וגם סיפק הוכחה. כשזה לא עורר תגובה, הוא החל לכתוב מכתבים לתקשורת ולרשויות.

את הקורבן הראשון שלו הכיר ג'ספרסון ב-21 בינואר 1990, ליד פורטלנד, אורגון שבארצות הברית. הוא הציג את עצמו בפני הקורבן בבר והזמין אותה לבית שהוא שוכר. לאחר שנקלע לוויכוח עמה, הוא חנק אותה למוות בידיו ונפטר מגופתה.

הקורבן האחרון של ג'ספרסון היה הפשע שהוביל בסופו של דבר ללכידתו. בעוד שהוא טען שהרג עד 160 בני אדם, רק שמונה רציחות אומתו. ג'ספרסון מרצה כעת מאסר עולם ללא אפשרות לשחרור על תנאי בבית הכלא של מדינת אורגון.

קטגוריה:רוצחים סדרתיים אמריקאים
קטגוריה:אמריקאים שנולדו ב-1955
קטגוריה:רוצחים בעלי כינויים
קטגוריה:פשע באורגון
שיר המונדיאל

שיר המונדיאל הם סדרת שירים ומערכוני אנימציה מאת חברת הפקת התוכן והאנימציה הישראלית שרוטונים אשר החלו לצאת באופן קבוע מאז שנת 2010 לרגל טורניר גביע העולם בכדורגל.

== היסטוריה ושירים ==
שיר המונדיאל הראשון יצא לאור ב-19 ביוני 2010 לרגל מונדיאל 2010 והציג באופן סאטירי את הטענה שנבחרת ישראל בכדורגל איננה מצליחה לעלות למונדיאל עקב אנטישמיות בספורט<ref></ref><ref name=":0"></ref>. הוידאו קליפ של השיר הפך לסרטון היוטיוב הנצפה ביותר בישראל לשנת 2010<ref name=":0" /><ref></ref><ref></ref>, ולסרטון השני הנצפה ביותר בישראל בעשור הראשון להקמתה של יוטיוב (לא כולל קליפים רשמיים)<ref></ref><ref></ref><ref></ref>.שיר המונדיאל השני יצא ב-18 ביוני 2014 לרגל מונדיאל 2014 והציג את תקוותם של הישראלים לראות את הנבחרת שלהם במונדיאל<ref name=":1"></ref>. הסרטון יצא בחסות רשת המזון המהיר דומינו'ס פיצה ובתחילת הקליפ נראית דמות אנימציה של מאור כהן, הפרזנטור של דומינו'ס, עם מגש פיצה<ref></ref><ref name=":1" />. הסרטון הפך לסרטון היוטיוב הנצפה ביותר בישראל לשנת 2014<ref></ref><ref></ref><ref></ref>.

שיר המונדיאל השלישי יצא ב-14 ביוני 2018 לרגל מונדיאל 2018 והציג באופן סאטירי את הגבלות חופש הביטוי לכאורה המתרחשים במדינת רוסיה בה נערך המונדיאל באותה השנה. השיר יצא בחסות רשת המסעדות ג'פניקה<ref></ref>, והעפיל למקום הראשון במצעד הפופולריות של יוטיוב בישראל<ref></ref><ref></ref>.שיר המונדיאל הרביעי, נכתב על ידי ניב פועל, טל טירנגל ויובל בינדר, הולחן והופק בידי אלירן כהן ומשה פרץ, ויצא ב-17 בנובמבר 2022 לרגל מונדיאל 2022 בחסות רשת המרכולים שופרסל<ref></ref>. ב-14 בדצמבר 2022 יצא סרטון בשם "לא לחוצת שיר המונדיאל 2022" העוסק ביופיים החיצוני של הכדרוגלנים הידוענים המשתתפים במונדיאל<ref></ref>.

== ראו גם ==
* ואלה שמות

== קישורים חיצוניים ==
* 
* 
* 
* 

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:סינגלים מ-2014
קטגוריה:סינגלים מ-2018
קטגוריה:סינגלים מ-2022
קטגוריה:שירים בעברית
קטגוריה:וידאו קליפים מונפשים
קטגוריה:שירים סאטיריים
קטגוריה:שירי ספורט
קטגוריה:מערכונים
חורבת פרסין

חורבת פרסין הוא אתר עתיקות כקילומטר מערבית מחרמש.

==זיהוי==
יש המשערים ששם המקום משמר את שמו של "כפר פרשאי" המוזכר בתלמוד. כן נטען ששם זה משמר את שמו של פרש מצאצאי מנשה המוזכר בספר דברי הימים. כן מזוהה המקום עם אפראסין המוזכרת ברשימת מקומות שחולקו על ידי ביברס לנאמניו, במאה ה-13.

==ממצאים==
באתר נמצאו ממצאים מתקופת הברזל המעידים על יישוב גדול במקום באותה תקופה. כן נמצאו ממצאים מתקופות מאוחרות יותר, בהם מקווה, מערות קבורה ומערכות תת-קרקעיות. בנוסף נמצאים באתר מבנים מהתקופה העותמאנית.

==היסטוריה==
במפקד האוכלוסין של 1931, נמנו בפרסין 5 בתים ו-24 אנשים, כולם מוסלמים. למרות קוטנו, המקום היה נקודת ציון מרכזית על הכביש בין באקה א-שרקייה ויעבד.

לאחר מלחמת העצמאות הוקם במקוס מוצב פלוגתי של הלגיון הירדני. בסקר הארכיאולוגי לאחר מלחמת ששת הימים נמצאו במקום חרסים מתקופת הברזל, מהתקופה הפרסית, מהתקופה הרומית ביזאנטית, מימי הביניים ומהתקופה העות'מאנית.

בשנת 2017 הכריז המנהל האזרחי על פוליגון בגבעה המזרחית של חורבת פרסין כעל "אתר ארכאולוגי", ובדצמבר 2020 הוכרז גם על הגבעה המערבית כאתר ארכאולוגי. לטענת המנהל האזרחי, ההכרזות הללו היו בהמשך להכרזה של מחלקת העתיקות של ממשלת המנדט משנת 1944. בנובמבר 2020 עצרו אנשי המנהל האזרחי חשוד בהרס עתיקות באתר במסגרת עבודות בנייה באתר.

==הערות שוליים==

קטגוריה:השומרון: אתרים ארכאולוגיים
קטגוריה:חרמש (יישוב)
טנרק קיפודי קטן

טנרק קיפודי קטן (שם מדעי: Echinops telfairi) הוא מין של יונק ממשפחת הטנרקיים, האנדמי לדרום האי מדגסקר. זהו המין היחיד בסוגו והוא קרוב גם למין טנרק קיפודי גדול. מין זה תואר ב-1838 והשם המדעי נקרא לכבוד החוקר האירי צ'ארלס טפאייר . מין זה דומה מעט לקיפוד אף שהוא משויך לקבוצת האפרותריה, ומקור הדמיון נובע מאבולוציה מתכנסת עקב אורח חיים דומה.

==תיאור==
טנרק זה דומה במראהו לקיפוד עם פנים חדות מעט והוא בעל זנב קצר, כפות רחבות ופרווה קצרה לגופו למעט הקוצים המחודדים שמעל הגב. צבעו לרוב צהוב או צהבהב והקוצים אפורים עד לבנים בדומה לקיפוד אירופי. הפנים בעלות חושים חדים ובעיקר אוזניים בולטות, אף מחודד בעל זיפי שפם ארוכים והוא בעל שיניים חדות. אורכו של הטנרק כ-13 עד 17 ס"מ ומשקלו הוא עד 0.2 ק"ג. לטנרקים בניגוד ליונקים אחרים ישנו פתח ביב.

==התנהגות==
זהו מין נחבא אל הכלים החי ביערות פתוחים ויבשים, שיחיות ובערבות סוואנה והוא נפוץ לרוב בדרום-מערב האי. לרוב הוא פעיל במשך הלילה וביום נח מתחת לגזעים, בין סלעים ועלים או בעצים חלולים. הטנרק רגיש למזג אוויר חם או קר מדיי ונכנס למצב תרדמת כדי לחסוך אנרגיה.

הטנרק הוא טורף בעל חושים מחודדים והוא טורף הניזון לרוב מחרקים, אך גם מבעלי חוליות קטנים. לרוב הוא צד לבד, פרט לאם עם גוריה. הוא עצמו בעל מעט טורפים בשל מבנה הקוצים המגונן שעל גבו, איתם הוא יכול להתכדר להגנה.

תפוצת הטנרק רחבה יחסית והוא איננו בסכנת הכחדה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1838
קטגוריה:טקסונים שתוארו בידי ויליאם שרל לינאוס מרטין
קטגוריה:טנרקיים
קטגוריה:יונקים יחידים בסוגם
קטגוריה:מדגסקר: בעלי חיים אנדמיים
קטגוריה:מדגסקר: יונקים
טנרק קיפודי גדול

טנרק קיפודי גדול (שם מדעי: Setifer setosus) הוא מין של יונק ממשפחת הטנרקיים, האנדמי לאי מדגסקר. זהו המין היחיד בסוגו והוא קרוב גם למין טנרק קיפודי קטן.

==תיאור==
מין זה דומה מעט לקיפוד אף שהוא משויך לקבוצת האפרותריה, ומקור הדמיון נובע מאבולוציה מתכנסת עקב אורח חיים דומה. הוא בעל חוטם ארוך ומעוגל שלצידיו שפם ארוך העוזר בחישה, וגוף עגלגל המכוסה בחלק העליון בקוצים מחודדים מעל גבו, צידיו וזנבו. צבעו חיוור עד שחור עם שיער חום-אפרפר או לבנבן רך לאורך צידיו ובטנו. אורכו 15 עד 22 ס"מ, ומשקלו 180 עד 270 גרם בממוצע כששני הזוויגים דומים. לטנרקים בניגוד ליונקים אחרים ישנו פתח ביב.

==התנהגות==
מין זה נפוץ לאורך רוב מדגסקר עד גובה 2,250 מטרים, למעט במרכזי ביצות והוא מצוי ביערות גשם, יערות סובטרופיים וטרופיים שונים, בשדות, שיחיות, ערבות, סוואנות, פארקים ומטעים לאורך האי. תפוצת הטנרק רחבה יחסית והוא איננו בסכנת הכחדה.

הטנרק הוא טורף בעל חושים מחודדים והוא טורף הניזון לרוב מחרקים, אך גם מבעלי חוליות קטנים ולרוב הוא צד לבד. הוא עצמו בעל מעט טורפים בשל מבנה הקוצים המגונן שעל גבו, איתם הוא יכול להתכדר להגנה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1778
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:טנרקיים
קטגוריה:יונקים יחידים בסוגם
קטגוריה:מדגסקר: בעלי חיים אנדמיים
קטגוריה:מדגסקר: יונקים
מייקל בלומפילד

מייקל בלומפילד (באנגלית: Michael J. Bloomfield; נולד ב-16 במרץ 1959 בפלינט, מישיגן) הוא מהנדס ואסטרונאוט לשעבר בתוכנית מעבורות החלל של נאס"א.

==ביוגרפיה==
מייקל בלומפילד נולד וגדל במישיגן. הוא סיים לימודי בית הספר ולמד הנדסת מכונות באקדמיית חיל האוויר של ארצות הברית ממנה קיבל תואר ראשון בשנת 1981.

לאחר סיום הלימודים בלומפילד התגייס לחיל האוויר של ארצות הברית, סיים קורס טיס והוצב בבסיס החיל כטייס "מקדונל דאגלס F-15 איגל". בשנים 1987–1988 הוא שירת בבסיס שהיה בשטח גרמניה המערבית. בלומפילד קיבל הסמכה כטייס ניסוי ושירת בבסיס חיל האוויר אדוארדס. בשנת 1993 הוא סיים לימודי תואר שני.

==שירות בתחום החלל==
בשנת 1994 בלומפילד נקלט בנאס"א. הוא ביצע מספר תפקידים הצוות הטכני של מרכז החלל ג'ונסון.

בשנת 1997 הוא השתתף במשימת STS-86 של מעבורת החלל אטלנטיס כטייס (ג'ים ות'רבי היה מפקד הצוות). המעברות הייתה צריכה להתחבר לתחנת החלל מיר, להביא אספקה ולבצע החלפת צוות. בשנת 2000 הוא טס בפעם השנייה על סיפון מעבורת החלל אנדוור STS-97 כטייס (ברנט ג'ט היה מפקד צוות). מטרתה העיקרית של משימה זו הייתה להמשיך הרכבת תחנת החלל הבין-לאומית ולהביא אספקה למשלחת קבועה מס' 1 בפיקוד STS-97. בשנת 2002 בלומפילד היה מפקד צוות של STS-110 של מעבורת החלל אטלנטיס. מטרתה העיקרית של משימה זו הייתה המשך הרכבת תחנת החלל הבין-לאומית ולהביא אספקה למשלחת קבועה מס' 4 בפיקוד יורי אונופריינקו.

לאחר השלמת הטיסה השלישית בלומפילד כיהן בתפקיד ניהולי במרכז החלל ג'ונסון עד לשנת 2006. הוא עזב את נאס"א בשנת 2007 והשתלב בתעשיית החלל הפרטית.

נכון לשנת 2023 הוא מתגורר ביוסטון ומכהן כדירקטור של מרכז החלל ג'ונסון.

==קישורים חיצוניים==

* [http://www.spacefacts.de/bios/astronauts/english/bloomfield_michael.htm קורות חיים]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת אולד דומיניון
קטגוריה:אמריקאים שנולדו ב-1959
זונברג (מחוז)

זונברג (בגרמנית: Sonneberg) הוא מחוז בדרום מדינת תורינגיה שבגרמניה.

== היסטוריה ==
המחוז נוצר בשנת 1868 כאשר דוכסות סקסוניה-מיינינגן חולקה למחוזות. ב-1952 פוצלו חלקים מהמחוז למחוז החדש נויהאוס על הרנווג . ב-1994 פורק מחוז נויהאוס על הרנווג ומחוז זונברג חזר לגודלו המקורי.

== גאוגרפיה ==
המחוז ממוקם על המדרונות הדרומיים של הרי היער התורינגי. הארץ משתרעת מהגבעות הגבוהות ביותר, שגובהן למעלה מ-800 מטר (הגבוהה ביותר היא Großer Farmdenkopf בגובה 869 מטרים) עד למישורים התחתונים Sonneberger Unterland ו-Schalkauer Platte. ה- (תרגום חופשי: אבן שלושת הנהרות, אובליסק שמוצב ליד מפגש של שלושה נחלים) ליד נויהאוס על הרנווג מסמן את הצטלבות שלושה נחלים המתנקזים לנהרות הריין, וזר ואלבה.

== פוליטיקה ==
ביוני 2023 נערכו בחירות לתפקיד מנהל המחוז. הסיבוב הראשון של ההצבעה בשני סיבובים התקיים ב-11 ביוני, והסיבוב השני ב-25 ביוני. בסיבוב השני הובס יורגן קופר מהמפלגה הנוצרית-דמוקרטית הגרמנית, שכיהן כמנהל זמני, על ידי רוברט זסלמן מאלטרנטיבה לגרמניה (AfD). זו הייתה הפעם הראשונה בה נבחר מועמד AfD למנהל מחוז, והתפקיד הביצועי הראשון שמילאה מפלגת הימין הרדיקלי.

== סמל ==
ימין
סמל המחוז מציג את סמלי המדינות ההיסטוריות המרכיבות את שטח המחוז. בשדה השמאלי העליון נמצא האריה כסמל מחוז מייסן. בשדה הימני העליון מופיע סמל הלורדים של זונברג, הכולל מספריים לגזיזת כבשים. השדה השמאלי התחתון מציג את סמל רוזני שאומברג-ראונשטיין, והשדה הימני התחתון מציג את סמל סקסוניה.

עד 1952 נעשה שימוש בסמל שהוצג בשנות ה-20 של המאה ה-20, המציג את סמל בית הנברג במקום הלורדים של זונברג בשדה הימני העליון.

== ערים ועיריות ==
מפת המחוז
{|
!עיירות
!עיריות
|- valign="top"
|
#לאושה 
#נויהאוס על הרנווג 
#שלקאו 
#זונברג 
#שטיינאך
|
#פריצטל 
#פרנקנבליק 
#גולדיסטאל 
|}

== קישורים חיצוניים ==

*

==הערות שוליים==

קטגוריה:גרמניה: מחוזות
קטגוריה:תורינגיה
נואה קלאוני

נואה קלאוני (באנגלית: Noah Clowney; נולד ב-14 ביולי 2004) הוא כדורסלן אמריקאי המשחק בעמדת הפאוור פורוורד, בקבוצת ברוקלין נטס מליגת ה-NBA.

==קריירה==
קלאוני נולד וגדל בספרטנבורג, קרוליינה הדרומית, ושיחק כדורסל בתיכון מקומי.<ref></ref><ref></ref><ref></ref> הוא בחר לשחק עבור קבוצת הכדורסל של אוניברסיטת אלבמה,<ref></ref><ref></ref><ref></ref><ref></ref> ובעונת 2022/2023 העמיד ממוצעים של 9.8 נקודות, 7.9 ריבאונדים, 0.8 אסיסטים ו-0.9 חסימות ב-25.4 דקות למשחק.<ref></ref><ref></ref> ב-15 בנובמבר 2022 אסף 15 ריבאונדים, והוסיף 8 נקודות ו-3 חסימות בניצחון קבוצתו 65–55 על דרום אלבמה.<ref></ref> ב-3 בדצמבר קלע שיא קריירה של 22 נקודות, כולל 5 שלשות מתוך 12 ניסיונות, והוסיף 9 ריבאונדים ו-4 אסיסטים בניצחון קבוצתו 78–65 על דרום דקוטה.<ref></ref>

ב-1 באפריל 2023 הכריז כי יתמודד בדראפט 2023 ב-NBA.<ref></ref> בדראפט נבחר קלאוני בבחירה ה-21, על ידי ברוקלין נטס.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת אלבמה
קטגוריה:כדורסלני ברוקלין נטס
קטגוריה:בחירות דראפט של ברוקלין נטס
קטגוריה:אמריקאים שנולדו ב-2004
דאריק וייטהד

דאריק וייטהד (באנגלית: Dariq Whitehead; נולד ב-1 באוגוסט 2004) הוא כדורסלן אמריקאי המשחק בעמדת הסמול פורוורד בברוקלין נטס.

==קריירה==
וייטהד נולד בניוארק, ניו ג'רזי. אחיו, טאהיר, היה שחקן פוטבול ב-NFL.<ref></ref> בגיל התיכון, וייטהד בחר לעבור לשחק כדורסל באקדמיית מונטוורדה בפלורידה.<ref></ref><ref></ref><ref></ref> הוא שיחק במשחק מקדונלד'ס אול-אמריקן 2022,<ref></ref> ואף היה ה-MVP של המשחק, עם 13 נקודות, 7 ריבאונדים ו-7 אסיסטים.<ref></ref> הוא בחר לשחק עבור קבוצת הכדורסל של אוניברסיטת דיוק,<ref></ref><ref></ref> ובעונת 2022/2023 העמיד ממוצעים של 8.1 נקודות, 2.4 ריבאונדים, אסיסט אחד ו-0.8 חטיפות ב-20.1 דקות למשחק.<ref></ref> ב-7 בינואר 2023 קלע שיא קריירה של 18 נקודות, כולל 4 שלשות מתוך 8 ניסיונות, בניצחון קבוצתו 65–64 על בוסטון קולג'.<ref></ref>

ב-29 במרץ 2023 הכריז כי יתמודד בדראפט 2023 ב-NBA.<ref></ref> בדראפט נבחר וייטהד בבחירה ה-22, על ידי ברוקלין נטס.<ref></ref>

== סטטיסטיקות הקריירה ==

=== בעונה הסדירה של ה-NBA ===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- style="background-color: #EFEFEF;" ||
| 	|| ברוקלין	|| 2 || 0 || 12.0 || 0.200 || 0 || 0.500 || 3.8 || 2.0 || 0 || 0.5 || 1.5
|- style="background-color:#80BFFF; font-weight:bold;" ||
| קריירה || || 2 || 0 || 12.0 || 0.200 || 0 || 0.500 || 4.0 || 2.0 || 0 || 0.5 || 1.5
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת דיוק
קטגוריה:כדורסלני ברוקלין נטס
קטגוריה:בחירות דראפט של ברוקלין נטס
קטגוריה:אמריקאים שנולדו ב-2004
פטריסיה אליסון

פטרישיה אליסון (באנגלית: Patricia Allison; נולדה ב-7 בדצמבר 1994) היא שחקנית בריטית. בעקבות שורה של הופעות אורח בטלוויזיה, היא קיבלה את התפקיד הגדול הראשון שלה בתור אולה ניימן בסדרת הדרמה הקומית של נטפליקס "חינוך מיני".

== ביוגרפיה ==
בגיל עשר אליסון הופיעה בהפקה של אוליבר טוויסט בבית האופרה המלכותי. לאחר שעזבה את בית הספר, היא למדה תיאטרון מוזיקלי במשך שנתיים במכון קולצ'סטר, ולאחר מכן קורס בן ארבע שנים בבית הספר למשחק "East 15" בולטון, אסקס, שם סיימה תואר ראשון במשחק.

== קריירה ==
ב-2018, אליסון שיחקה בתפקיד קטן בתור מרגריט במיני-סדרה של ה-BBC Les Misérables, לפני שהוצגה בתור אולה ניימן בסדרת הדרמה הקומית "חינוך מיני" של נטפליקס ב-2019. בשנת 2020, תפקידה הועלה לדמות ראשית.

== קישורים חיצוניים ==

קטגוריה:בריטיות שנולדו ב-1994